எத்தனால் நொதித்தல்
[[படிமம்:Ethanol fermentation-1.svg|250px|thumb]]
 '''எத்தனோல் நொதித்தல்''' (''Ethanol fermentation'') என்பது சுக்ரோசு, குளுக்கோசு, பிரக்டோசு போன்ற எளிய [[வெல்லம்|வெல்லங்களில்]] உள்ள சக்தியைக் கொண்டு ATP வடிவில் அனுசேப சக்தியை உருவாக்கி [[எத்தனால்]], [[காபனீரொக்சைட்டு]] ஆகியவற்றைக் கழிவுகளாக உருவாக்கும் ஆக்சிசன் தேவைப்படாத அவசேபச் செயன்முறையாகும் (Catabolic process). இவ்வகை [[நொதித்தல்]] பொதுவாக [[மதுவம்|மதுவக்]] கலங்களில் நடைபெறுகின்றது. இவ் உயிரிரசாயண செயன்முறைக்கு ஆக்சிசன் தேவைப்படாததால் இது ஒரு காற்றின்றிய செயன்முறையாகும். பல முக்கிய கைத்தொழில்ப் பயன்பாடுகளைக் கொண்டது. [[அற்கஹோல்]] குடிபான உற்பத்தி, [[பாண்]] உற்பத்தி, எரிபொருள் தர எத்தனோல் உற்பத்தி என்பன மதுவக் கலங்களில் நடைபெறும் எத்தனோல் நொதித்தலைக் கொண்டு மேற்கொள்ளப்படுகின்றன. 
 [[படிமம்:Mthomebrew must.JPG|right|thumb|500px|வைன் குடிபானத் தயாரிப்புக்காக நொதித்தலுக்கு உட்படுத்தப்படும் திராட்சைப் பழங்கள்.]]
 == உயிரிரசாயனப் படிமுறைகள் ==
 
 எத்தனோல் நொதித்தல் குழியவுருவில் உள்ள ஸைமேல் (Zymase) பல்நொதியச் சிக்கலால் ஊக்குவிக்கப்பட்டுப் பிரதானமாக மூன்று படிமுறைகளில் நிகழ்கின்றது. இதன் போது குளுக்கோசு மூலக்கூறுக்கு இரண்டு எத்தனோல், இரண்டு காபனீரொக்சைட்டு, 2 ATP என்பன விளைவுகளாகப் பெறப்படுகின்றன.
 # '''[[கிளைக்கோபகுப்பு]]'''
 # '''காபொக்சைலகற்றல்'''
 # '''கீழ்ப்படை தாழ்த்தப்படல்'''
 
 நொதித்தல் ஆரம்பிக்க முன்னர் சுக்ரோசு போன்ற இருசக்கரைட்டுக்கள் நொதிய ஊக்கலுடன் நீர்ப்பகுப்புக்கு உட்பட்டு குளுக்கோசு போன்ற எளிய வெல்லங்கள் உருவாக்கப்படுகின்றன. 
 ::C&lt;sub&gt;12&lt;/sub&gt;H&lt;sub&gt;22&lt;/sub&gt;O&lt;sub&gt;11&lt;/sub&gt; + H&lt;sub&gt;2&lt;/sub&gt;O + invertase → 2 C&lt;sub&gt;6&lt;/sub&gt;H&lt;sub&gt;12&lt;/sub&gt;O&lt;sub&gt;6&lt;/sub&gt;
 கிளைக்கோபகுப்பின் போது பல தொடரான நொதிய ஊக்கலுடன் கூடிய தாக்கங்களினூடாக குளுக்கோசு படிப்படியாக ஏவப்பட்டு, உடைக்கப்பட்டு, ஒக்சியேற்றப்பட்டு, கீழ்ப்படை பொசுபோரிலேற்றத்துக்கு உட்படுத்தப்படுகின்றது.&lt;ref name=&quot;stryer&quot;&gt;{{cite book|title=Biochemistry|url=https://archive.org/details/biochemistry00stry_1|author=Stryer, Lubert|year=1975|publisher=W. H. Freeman and Company|isbn=0-7167-0174-X}}&lt;/ref&gt; இதன் போது விளைவுகளாக 2 பைருவேற் (pyruvate) (3 கார்பன் சேர்வை), 2 ATP, 2 NADH என்பன விளைவாக்கப்படுகின்றன. 
 ::C&lt;sub&gt;6&lt;/sub&gt;H&lt;sub&gt;12&lt;/sub&gt;O&lt;sub&gt;6&lt;/sub&gt; + 2 ADP + 2 P&lt;sub&gt;i&lt;/sub&gt; + 2 NAD&lt;sup&gt;+&lt;/sup&gt; → 2 CH&lt;sub&gt;3&lt;/sub&gt;COCOO&lt;sup&gt;−&lt;/sup&gt; + 2 ATP + 2 NADH + 2 H&lt;sub&gt;2&lt;/sub&gt;O + 2 H&lt;sup&gt;+&lt;/sup&gt;
 பின்னர் பைருவேற்று காபொக்சைலகற்றலுக்குட்பட்டு அசட்டல்டிகைட் (acetaldehyde)- 2C சேர்வை, காபனீரொக்சைட்டு (CO&lt;sub&gt;2&lt;/sub&gt;) என்பன உருவாக்கப்படுகின்றன. தொடர்ந்து அடுத்த தாக்கத்துக்காக கிளைக்கோபகுப்பை முன்னெடுக்க ஐதரசன் ஏற்றுக்கொள்ளியாக NAD&lt;sup&gt;+&lt;/sup&gt; தேவைப்படுகின்றது. எனவே NAD&lt;sup&gt;+&lt;/sup&gt; ஐ மீளுருவாக்க அசெட்டல்டிகைட் கிளைக்கோபகுப்பின் போது உருவாக்கப்பட்ட NADH இனால் தாழ்த்தப்படுகின்றது. இதனால் NAD&lt;sup&gt;+&lt;/sup&gt; மீள்சுழற்சிக்கு உட்படுத்தப்படுகின்றது.
 
 எத்தனோல் நொதித்தலுக்குரிய சிறப்பம்சங்கள்:
 * இறுதி இலத்திரன், ஐதரசன் வாங்கியாக அசட்டல்டிகைட் உள்ளமை.
 * இறுதி விளைவாக காபனீரொக்சைட்டு, எத்தனோல், 2 ATP சக்தி உருவாகின்றமை.
 * காபொக்சைலகற்றல் தாக்கம் நிகழ்கின்றமை.
 * கீழ்ப்படையாக காபோவைதரேற்றுக்கள் மாத்திரம் பயன்படுகின்றமை.
 [[படிமம்:Ethanoltamil.png|750px|thumb|center|எத்தனோல் நொதித்தல் தாக்கங்கள்]]
 
 == மேற்கோள்கள் ==
 {{Reflist}}
 
 [[பகுப்பு:நொதித்தல்]]